Юра
Юра е вторият период от ерата на динозаврите (мезозойската ера). Започва преди около 200 милиона години и завършва преди около 145,5 млн. г. Разделя се на три епохи – ранна, средна и късна юра, които от своя страна се поделят на етажи.

Периодизация

Климат и растителност 

Преди около 190 – 145 милиона години Пангея започва да се разпада на отделни континенти. Климатът се запазва топъл и влажен и едва в края има известно засушаване в областта на екватора. Големи територии са покрити с гъсти гори, съставени от кипарис, хвойна и бор. Периодът се характеризира също така с изобилие на големи папрати и голосеменни растения.

Животни 

Едно от изкопаемите съчетава признаци на птица и влечуго. Това е археоптерикс, предшественикът на птиците. Скелетът му е намерен в Германия две години след като Чарлз Дарвин публикува „Произход на видовете“ и става аргумент в полза на теорията на еволюцията. В юрския период земята обитават и млекопитаещи, но те все още са твърде дребни фона на динозаврите.

Литература 
 Felix M. Gradstein, Jim Ogg, Jim & Alan Smith: A Geologic Time Scale. Cambridge University Press 2005, ISBN 978-0-521-78673-7
 Hans Murawski & Wilhelm Meyer: Geologisches Wörterbuch. Enke Verlag, Stuttgart 1998 ISBN 3-432-84100-0.
 Friedrich August Quenstedt: Der Jura. Verlag Laupp, Tübingen 1856 – 57 (Online). Atlas zum Jura, Verlag Laupp, Tübingen 1858 (Online)
 Геология за всеки, PENSOFT, С.-М., 2004.

Източници

Външни препратки 
 Фосили от Юра
 Юрски период